
 13 मई, 2016 को उत्‍तरार्थ


विषय: सूखा प्रभावित राज्यों को प्रदान की गई सहायता
*214. श्री रामदास अठावलेः 
क्या कृषि एवं किसान कल्याण मंत्री यह बताने की कृपा करेंगे किः

(क) सरकार द्वारा हाल ही में सूखा प्रभावित राज्यों विशेषकर, देश के पीड़ित किसानों के लिए कितनी-कितनी वित्तीय सहायता जारी की गई है;
(ख) क्या यह धनराशि संबंधित सूखा प्रभावित राज्यों की आवश्यकता/मांग के अनुसार दी गई है; और
(ग) यदि हां, तो तत्संबंधी ब्यौरा क्या है?


उत्‍तर
कृषि एवं किसान कल्‍याण मंत्री (श्री राधा मोहन सिंह)
1. से (ग): विवरण सभा पटल पर रख दिया गया है।












‘’सूखा प्रभावित राज्‍यों को सहायता’’ के संबंध में राज्‍य सभा तारांकित प्रश्‍न संख्‍या 214 के भाग (क) से (ग) के संबंध में विवरण 
(क) से (ग) : प्राकृतिक आपदाओं की स्‍थिति  में  आवश्‍यक राहत  उपाय करने की  प्राथमिक जिम्‍मेदारी राज्‍य सरकार की है।  भारत सरकार वित्‍तीय सहायता और संभारतंत्र समर्थन से राज्‍य सरकार के प्रयासों में मदद करती है।   राहत उपाय शुरू करने के लिए राज्‍य सरकारों के पास राज्‍य आपदा अनुक्रिया कोष (एसडीआरएफ) के रूप में निधियां उपलब्‍ध हैं। गंभीर प्रकृति की प्राकृतिक आपदाओं के लिए एसडीआरएफ के अलावा राष्‍ट्रीय आपदा अनुक्रिया कोष (एनडीआरएफ) से अतिरिक्‍त वित्‍तीय सहायता पर विचार किया जाता है और इसे स्‍थापित प्रक्रिया के अनुसार राज्‍य सरकार से प्राप्‍त ज्ञापन के आधार पर अनुमोदित किया जाता है।

वर्ष 2015-16 के दौरान कमजोर मानसून के कारण कर्नाटक (खरीफ और रबी दोनों के लिए), छत्‍तीसगढ़, मध्‍य प्रदेश, महाराष्‍ट्र, ओडिशा, तेलंगाना, उत्‍तर प्रदेश (खरीफ और रबी दोनों) , आन्‍ध्र प्रदेश, झारखंड और राजस्‍थान की सरकारों ने अपने राज्‍यों के अनेक भागों में सूखा घोषित करने के पश्‍चात एनडीआरएफ से वित्‍तीय सहायता की मांग करते हुए ज्ञापन प्रस्‍तुत किया। गुजरात सरकार ने भी खरीफ 2015 के दौरान राज्‍य के 5 जिलों में अर्द्ध अभाव की घोषणा की। फिर भी गुजरात सरकार में एनडीआरएफ से वित्‍तीय सहायता के लिए ज्ञापन प्रस्‍तुत नहीं किया। 
	वर्ष 2015-16 के दौरान एनडीआरएफ से मांगी गई, अनुमोदित की गई और सूखा  प्रभावित राज्‍यों को जारी की गई निधियों के संबंध में ब्‍यौरा इस प्रकार है:
(रूपए करोड़ में)
	क्र.सं.
	
राज्‍य
	राज्‍य द्वारा एनडीआरएफ से मांगी गई सहायता
	एचएलसी द्वारा अनुमोदित सहायता 
	एसडीआरएफ खाते में उपलब्‍ध शेष के समायोजन के पश्‍चात गृह मंत्रालय (एमएचए) की सिफारिश के आधार पर व्‍यय विभाग द्वारा जारी की गई निवल सहायता  

	1.
	कर्नाटक
	3830.84
(रबी) 1417.14 
	1540.20
723.23
	1540.20
@

	2.
	छत्तीसगढ़
	6093.79
	1276.25
	835.665

	3.
	मध्य प्रदेश
	5114.53
	2032.68

	1875.80

	4.
	महाराष्ट्र
	4002.82
	3049.36
	2548.73

	5.
	ओडिशा
	2344.99
	815.00
	600.52

	6.
	तेलंगाना
	2601.17
	791.21
	712.62

	7.
	उत्तर प्रदेश
	2057.79
(रबी)1261.03
	1304.52
	934.32
#

	8.
	आंध्र प्रदेश
	2000.56
	433.77
	315.95

	9.
	झारखंड
	2142.78
	336.94
	0

	10.
	राजस्‍थान
	10537.02
	1193.41
	911.64

	कुल
	43404.46
	13496.57
	10275.475


@निधियां एमएचए की सिफारशि के आधार पर जारी की जाएंगी।
#ज्ञापन 05.05.2016 को प्राप्‍त हुआ। अंतर्मंत्रालयी केंद्रीय दल (आईएमसीटी) की रिपोर्ट के प्राप्‍त होने के पश्‍चात मापदंडों के अनुसार एनडीआरएफ से निधियां जारी की जाएंगी। 

	

केंद्र सरकार ने वर्ष 2015-16 और 2016-17 में राज्‍य आपदा अनुक्रिया कोष (एसडीआरएफ) में केंद्रीय  अंश के रूप में निम्‍नलिखित धनराशि भी जारी की थीं। 
(रूपए करोड़ में)
	क्र.सं.
	राज्‍य
	2015-16
	2016-17
पहली किस्‍त

	1.
	कर्नाटक
	207.00
	108.75

	2.
	छत्तीसगढ़
	249.725
	94.875

	3.
	मध्य प्रदेश
	657.75
	345.375

	4.
	महाराष्ट्र
	1112.25
	583.875

	5.
	ओडिशा
	560.25
	294.375

	6.
	तेलंगाना
	205.50
	108.00

	7.
	उत्तर प्रदेश
	506.25
	265.875

	8.
	आंध्र प्रदेश
	330.00
	173.25

	9.
	झारखंड
	273.00
	143.25

	10.
	राजस्थान
	827.25
	434.25

	11.
	गुजरात
	528.75
	-

	कुल
	5457.725
	2551.875



सूखा प्रभावित राज्‍यों को निम्‍नलिखित स्‍कीमों के तहत और निधियां जारी की गई हैं: 
· प्रधानमंत्री कृषि सिंचाई योजना (पीएमकेएसवाई) की शुरूआत की गई है जिसका उद्देश्‍य संकेंद्रित ढंग से सिंचाई की कवरेज को बढ़ाना है। पीएमकेएसवाई के तहत निम्‍नलिखित पर ध्‍यान केंद्रित किया गया है: नये जल स्रोतों का सृजन; निष्‍क्रिय जल स्रोतों की मरम्‍मत, बहाली तथा नवीनीकरण; जल संचयन संरचनाओं का सृजन, गौण एवं सूक्ष्‍म भंडारण, भू-जल विकास तथा ग्राम स्‍तर पर परंपरागत जल निकायों की क्षमताओं को बढ़ाना। 2015-16 के दौरान इस स्‍कीम के तहत उपर्युक्‍त 11 सूखा प्रभावित राज्‍यों को 5390.998 करोड़ रूपए निर्मुक्‍त किए गए हैं। 
· वर्ष 2015-16 के दौरान सूखा सहित प्राकृतिक आपदाओं से प्रभावित राज्‍यों में 100 दिन प्रति परिवार के अलावा 50 दिन का अतिरिक्‍त रोजगार मुहैया कराने के लिए केंद्र सरकार ने महात्‍मा गांधी राष्‍ट्रीय ग्रामीण रोजगार गारंटी अधिनियम (मनरेगा) के मानदंडों को शिथिल किया है। वर्ष 2015-16 और 2016-17 के दौरान मनरेगा के तहत सूखा प्रभावित राज्‍यों को क्रमश: 18715.011 करोड़ रूपए तथा 9367.196 करोड़ रूपए जारी किए हैं। 
· राष्‍ट्रीय ग्रामीण पेयजल कार्यक्रम (एनआरडीडब्‍ल्‍यूपी) के तहत उपर्युक्‍त 11 सूखा प्रभावित राज्‍यों को वर्ष 2015-16 के दौरान पेयजल एवं स्‍वच्‍छता मंत्रालय (डीडब्‍ल्‍यूएंडएस) ने भी 2622.53 करोड़ रूपए जारी किए हैं और राज्‍यों को ग्रीष्‍म मौसम शुरू होने पर जल के प्रावधान के लिए एनआरडीडब्‍ल्‍यूपी के 10 प्रतिशत की सीमा तक फ्लैक्‍सी फंड का उपयोग करने की अनुमति प्रदान की।
******

